KOMISSION PÄÄTÖS,
tehty 12 päivänä marraskuuta 1998,
yhteisön ulkorajoilla Itävallassa, Suomessa ja Ruotsissa käytettävän eläinlääkinnällisen valvontajärjestelmän parantamiseksi tarkoitetusta yhteisön rahoitustuesta tehtyjen päätösten 94/755/EY, 95/100/EY ja 97/31/EY muuttamisesta (tiedoksiannettu numerolla K(1998) 3344) (Ainoastaan saksan-, suomen- ja ruotsinkieliset tekstit ovat todistusvoimaiset) (98/673/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 38 artiklan,
sekä katsoo, että
komissio on vahvistanut päätöksillä 97/31/EY (3), 94/755/EY (4) ja 95/100/EY (5), yhteisön rahoitusosuuden Ruotsin, Itävallan ja Suomen esittämiin ohjelmiin, joilla pyritään näiden jäsenvaltioiden rajatarkastusasemien osalta parantamaan eläinlääkinnällistä valvontajärjestelmää yhteisön ulkorajoilla,
Ruotsin, Itävallan ja Suomen viranomaiset ovat pyytäneet ohjelmansa toteuttamista koskevien määräaikojen pidentämistä perusrakenteiden rakentamisessa ja uudistamisessa tapahtuneiden viivästysten vuoksi ja eräillä rajatarkastusasemilla tehtävien täydentävien töiden vuoksi; tämän vuoksi edellä mainitut päätökset olisi muutettava Ruotsin, Itävallan ja Suomen esittämien ohjelmien toteuttamismääräaikojen pidentämiseksi,
on aiheellista ottaa huomioon Itävallan, Suomen ja Ruotsin toimivaltaisten viranomaisten omiin ohjelmiinsa liittymisen jälkeen saadun kokemuksen vuoksi tekemät muutokset, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 94/755/EY seuraavasti:
1) Korvataan 1 artiklassa sanat "kolmen vuoden ajaksi 1 päivästä tammikuuta 1995 alkaen" sanoilla "neljän vuoden ajaksi 1 päivästä tammikuuta 1995 alkaen".
2) Korvataan 2 artiklan 2 kohdan toisessa luetelmakohdassa päivämäärä "31 päivänä joulukuuta 1997" päivämäärällä "31 päivänä joulukuuta 1998".
3) Poistetaan liitteessä olevan I luvun viimeinen luetelmakohta ja maininnat Albernin rajatarkastusasemasta.
2 artikla
Muutetaan päätös 95/100/EY seuraavasti:
1) Korvataan 1 artikla seuraavasti:
"1 artikla
Hyväksytään liitteessä esitetty ohjelma 1 päivän tammikuuta 1995 ja 1 päivän heinäkuuta 1998 väliseksi ajaksi."
2) Korvataan 2 artiklan 2 kohdan toisessa luetelmakohdassa päivämäärä "31 päivänä joulukuuta 1996" päivämäärällä "1 päivänä heinäkuuta 1998".
3) Korvataan liitteessä olevan I luvun viimeisessä luetelmakohdassa sanat "Tohmajärvi, Uusi-Värtsilä" sanalla "Ivalo".
3 artikla
Muutetaan päätös 97/31/EY seuraavasti:
1) Korvataan 1 artikla seuraavasti:
"1 artikla
Hyväksytään ulkorajoilla suoritettavien eläinlääkärintarkastusten järjestelmän parantamiseen tähtäävä Ruotsin esittämä ohjelma 1 päivän tammikuuta 1997 ja 31 päivän toukokuuta 1998 väliseksi ajaksi."
2) Korvataan 3 artiklan 2 kohdan toisessa luetelmakohdassa päivämäärä "1 päivänä kesäkuuta 1998" päivämäärällä "1 päivänä syyskuuta 1998".
4 artikla
Tämä päätös on osoitettu Ruotsin kuningaskunnalle, Itävallan tasavallalle ja Suomen tasavallalle.
Tehty Brysselissä 12 päivänä marraskuuta 1998.